EROTIKON de Andrei Enescu (Andreas Erotokritos pseudonim)

Mă bucur că poezia are adepți noi în ceea ce privește scrierea ei. Această broșură de versuri, crezi, citind titlurile poeziilor, că te va pune în fața tălmăcirii din filozofii mai mult ori mai puțin alambicate, a celui mai minunat, prezent și disputat sentiment de care suntem în stare, iubirea. Drumeția făcută în exprimare și redare de către autor, fac poeziile mai speciale, mai aparte…

Cu absurdități ori ghidușii, cu arome de șofran, cu popas prin Antiohia, oraș din lumea antică, unde parcă și muzele deranjează uneori, fantezia aduce exprimări care au un numitor comun, dragostea. Așa cum o înțelege fiecare. Mahatma Gandhi spunea – “Unde este iubire, acolo este viața”. Și desigur nu există nimic mai minunat ca viața.

Iubirea, sentimentele puse la spălat cu balsam de catifelare (expresia autorului), iubirea aceea care devine credință, este aici zbaterea literei inimii, de a fi transformată în cuvânt atunci când te cunoști pe tine. Iar sensurile vibrând sigur, te regăsești pe tine în zilele ce par scurte pentru gânduri, și aduc mulțumirea transformată în arta de a fi cu adevărat nobil.

Ținutul Hades, numele lui Prometeu, Attica, Elpis, Medeea, sunt cele care te duc în lumea argonauților, mitologie, a legendelor cu zei, și te gândești parcurgând poeziile ce ar putea să reprezinte, ce subiect ar aborda! Dar citind, constați că poetul este un realist, revine în timpul real cu îndeletnicirile obișnuite, dar metaforic trimiterea este inteligent făcută.

Conservând ordinea și timpul în univers, Nemesis reprezintă în mitologia greacă cea care cântărește fericirea și nenorocirea. EA este prezentă într-un dialog în care Iubirea este personajul principal, și are calitatea supremă de a renaște in rochie de mireasă. Când te încearcă sentimentul că totul este pierdut, apare speranța si se reia ciclul iubirii.

Doina Bârcă

Contents